Zaljevski kup 1972.
Zaljevski kup 1972. (arapski: كأس الخليج العربي) bilo je međunarodno nogometno takmičenje koje se održalo u Saudijskoj Arabiji od 26. do 28. marta 1972. Na drugom Zaljevskom kupu prvobitno je učestvovalo pet reprezentacija: domaćin Saudijska Arabija te Kuvajt, Katar, Ujedinjeni Arapski Emirati i Bahrein. Takmičenje je odigrano po Bergerovom sistemu. Kuvajt je osvojio prvo mjesto, domaćin Saudijska Arabija osvojila je drugo mjesto, dok su treće mjesto osvojili Ujedinjeni Arapski Emirati. Posljednje mjesto zauzeo je Katar. Bahrein je diskvalificiran zbog incidenta u posljednjoj utakmici. Povod zbog kojeg su igrači Bahreina napustili utakmicu protiv Saudijske Arabije bilo je nezadovoljstvo suđenjem na utakmici. Zbog nedovršene utakmice organizatori turnira odlučili su da rezultati Bahreina ne budu uopće uračunati u konačan poredak u grupi te da se Bahrein diskvalificira. Saeed Ghareeb, nogometaš Saudijske Arabije, sa sedam golova bio je najbolji strijelac turnira. Faruk Ibrahim, reprezentativac Kuvajta, proglašen je najboljim igračem.